প্রতিদানহীন প্রেম সৃষ্টিশীলতার নেপথ্যে যুগ যুগ ধরে মানুষদের অনুপ্রেরণা যুগিয়ে এসেছে। বিখ্যাত ইতালীয় কবি দান্তে আলিগিয়েরি তাঁর সৃষ্টিশীলতার কারণ হিসেবে তাঁর বাল্যকালের পরিচিতা বিয়াত্রিস পোর্ত্রিনারির কথা উল্লেখ করেছেন। দান্তের সাথে বিয়াত্রিসের কখনো মন খুলে আলাপ না হলেও তিনি লা দিভিনা কমোদিয়া বা ডিভাইন কমেডি (Divine Comedy) এর মতো বিখ্যাত মহাকাব্যে বিয়াত্রিসকে আলোকবর্তিকা নারী হিসেবে আখ্যায়িত করেছেন। এমনকি বিয়াত্রিসের মৃত্যুর পরে দান্তে তাঁর লা ভিতা নুওভা বা দ্য নিউ লাইফ (The New Life) রচনাতেও বিয়াত্রিসকে নিয়ে তাঁর অব্যক্ত এবং বিষাদময় প্রেমের কথা বর্ণনা করেছেন।

এছাড়াও, প্রতিদানহীন প্রেম সৃষ্টিশীলতার পাশাপাশি বর্তমানকে মেনে নেওয়ার মানসিকতা গড়ে তুলতে এবং বাস্তবতার সম্মুখীন হতে শেখায়। কেননা সম্পর্ক তৈরীতে বিপরীত পক্ষের অনীহা কিংবা প্রত্যাখ্যানই মূলত প্রতিদানহীন প্রেমে জড়িত মানুষদের তাদের প্রেম-বিভ্রম থেকে ফিরিয়ে আনে।

উপকারিতা
প্রতিদানহীন প্রেমের নেতিবাচকতা
প্রতিকার
উদাহরণ